# name
Ciència a Catalunya a l'inici del segle XIX: teoria i aplicacions tècniques a l'Escola de Química de Barcelona sota la direcció de Francesc Carbonell i Bravo (1805-1822)

# metadata.dc.description.abstract[].value
[cat] El treball que es presenta a continuació és el resultat de quatre anys de recerca en història de la ciència, i d'un període més llarg dirigit a assolir les bases d'un coneixement interdisciplinari, científic i humanístic. La història de la ciència és encara una matèria difícil, poc reconeguda, escassament institucionalitzada, i plena d'interseccions amb diferents àrees del saber humà. Això la fa més complexa, però, al mateix temps immensament atractiva. Els límits del seu objecte d'estudi són força difosos i les excursions intel·lectuals són possibles en múltiples direccions.

L'obra pretén aproximar-se al concepte "química" des d'un seguit de coordenades múltiples: el corpus teòric d'una ciència, la biografia, la dinàmica institucional i la projecció pública, la indústria tèxtil, les activitats sanitàries, i l'agricultura. El mateix contingut és, doncs, una invitació a aquest diàleg interdisciplinari, cada cop més necessari en les reflexions històriques sobre la ciència, i intenta defugir una interpretació més tradicional massa centrada en la química com a disciplina des de la visió que tenim d'aquesta ciència a finals del segle XX. Sense les coordenades múltiples anteriors no serien comprensibles les activitats dels qui practicaven la química a finals del segle XVIII a Europa, i en especial a Catalunya.

L'autor és perfectament conscient de les limitacions d'aquesta obra i dels aspectes que caldria complementar, ampliar o repensar en el futur. Si la seva lectura aconsegueix estimular noves recerques, una de les fites principals s'haurà assolit.

# metadata.dc.rights[].value
cc by-nc-nd (c) Nieto-Galan, Agustí, 2022

# metadata.dc.source[].value
Tesis Doctorals - Departament - Història Contemporània

# metadata.dc.subject.classification[].value
Escuela Gratuita de Química (Barcelona, Catalunya)

# metadata.dc.subject.classification[].value
Real Junta de Comercio del Principado de Cataluña

# metadata.dc.title[].value
Ciència a Catalunya a l'inici del segle XIX: teoria i aplicacions tècniques a l'Escola de Química de Barcelona sota la direcció de Francesc Carbonell i Bravo (1805-1822)